paragraph_text: Saku Antero Koivu, skraćeno Saku Koivu (Turku, 23. studenog 1974.) finski je profesionalni hokejaš na ledu. Lijevoruki je napadač i igra na poziciji centra. Trenutačno nastupa za Anaheim Ducks u National Hockey League (NHL). Legendarni je kapetan Montreal Canadiensa čije je boje branio čak 14 godina. Iako tijekom karijere nije imao toliko impozantne brojke, poput nekih drugih velikih zvijezda, Koivu je vrlo popularan među ljubiteljima hokeja diljem svijeta, jer se, između ostalog, uspješno vratio ovom sportu nakon što mu je dijagnosticiran rak, zbog kojeg je propustio praktički cijelu 2001./02. sezonu.